BUBLINY

Časopis BUBLINY je elektronický magazín venovaný slovenskej a českej komiksovej tvorbe. Vychádzal z tradície časopisu Bublinky a to v slova zmysle propagácie "domácich" autorov staršej i mladej generácie,ale napríklad aj logom. Mnoho autorov tej mladšej začalo svoju publikačnú činnosť práve v Bublinách a čo je potešujúce "starí bardi" začali znova publikovať ba dokonca aj tvoriť. Zo známych mien to boli : Pavol Bratský, Ľudo Mikula, Jaro Lupečka,Fero Mráz, Dan Růžička, Jiří Grus, Dan Černý, Petr Měrka, Arpád Šoltész, Branko Jelínek... Z mladej generácie zas najvýraznejšie zapôsobili Pavol Melkor Červeniak, Eva M. Ondová, Dávid Marcin, Jakub Lenart, Daniel Mihálik, Gabriel Kurák, Jitka Šenkeříková, Martin Škrabálek  a ďalší. Mnohí z menovaných prispievajú dodnes. Časopis postupne dostal aj podobu špeciálok, tzv. Extra, ktoré propagovali buď jednotlivých autorov alebo boli tematicky zamerané. Jeden špeciál bol napríklad venovaný videohrám. V ňom bol zverejnený rozhovor s Rikim Pintérom, šéfredaktorom legendárneho časopisu Riki o počítačových hrách. Bol tam uverejnený aj rozhovor s legendou herného priemyslu Pierrom Gilhodesom a prišlo aj zopár undergroundových komiksov od neho. Treba pochopiť, že hoc sú Bubliny fanzinom a pôvodne chceli propagovať domáci "stredný prúd", nielen v komikse, postupne sa dostali aj k undergroundovým dielam. Najvýraznejšie v tejto novej orientácii prispeli práve Pierre Gilhodes, Marek Daz Poštůlka a hlavne Dušan Durman. Časopis je voľne dostupný na internete vo forme PDF a vo flashovom formáte issuu, šéfredaktorom a otcom projektu je Ladislav jofre Orosz, za výdatnej pomoci Paľa Bratského. Časopis vychádzal od roku 2011 - už nevychádza, no stále sa hlási k odkazu Fera Mráza a Bubliniek. Zmienky o časopise boli na FB stránkach časopisu Fantázia, v českej Pevnosti, a v srbskom Vzlet-e.

časopis nájdete na:

(starý blog)

(FB stránka, stále aktívna)

alebo KOMPLETNÉ ČíSLA: 

[[Category:B]]